Gevangene wat glo polisieman skiet weer vasLazarus Moseamedi. Foto: SAPD Kol. Ronel Otto, woordvoerder van die polisie, het gesê Lazarus Moseamedi (26) is in die Tzaneen-omgewing weer in hegtenis geneem. Moseamedi is aanvanklik in Julie 2014 in hegtenis geneem nadat lt. Yezindaba Meshack Shikati (54) in Ritavi doodgeskiet is. Shikati en ŉ kollega, konst. Carrol Machaba, het reageer op ŉ klag by ŉ plaaslike kroeg toe hulle in ŉ lokval gelei is. Twee mans het in bosse naby die kroeg weggekruip en op die beamptes losgebrand. Moseamedi het Maandag saam met vier ander gevangenes ontsnap toe hulle die ogiesdraad in hul oefenkamer by die polisiekantoor oopgesny het. Stanley Nkwana en Rufus Mkhawana is reeds die dag ná die ontsnapping weer vasgetrek. Otto het Donderdag gesê polisie is steeds op die spoor van Kgomotso Mokhabudi en Dumisani Nukiwe Khosa.